ManifestaSITI2020

ManifestaSITI2020 ialah album studio ke-19 oleh penyanyi wanita Malaysia, Siti Nurhaliza. Album ini dikeluarkan pada 3 Julai 2020 menerusi Siti Nurhaliza Productions dan Universal Music Malaysia selepas album SimetriSiti (2017). Seperti dua album Siti Nurhaliza yang terdahulu, pembikinan album ini menyaksikan kolaborasi antara komposer, penulis lirik dan penerbit Malaysia dan Indonesia.

Album ini mengandungi 11 buah lagu dengan sembilan daripadanya telah dikeluarkan sebagai single. Pra tempahan untuk pembelian album ini dibuka pada 28 Jun dan berjaya dijual sebanyak 2,000 unit.

Penerbitan
ManifestaSITI2020 ialah album studio Siti ke-18. Beliau mengumumkan tajuk album terbaharunya itu di laman media sosial miliknya. Menurut Pengurus Siti, Rozi Abdul Razak, konsep album ManifestaSITI2020 tidak lari daripada genre pop yang amat sinonim dengan Siti Nurhaliza. Album ini merupakan terjemahan Siti berhubung perjalanan kerjayanya menuju tahun 2020. Dalam temuramah dengan Astro Awani, beliau berkata: "Untuk album ini, kita masih mengekalkan konsep pop tetapi akan ada satu lagu lama yang akan diberi nafas baharu. Ini adalah manifestasi Siti Nurhaliza sendiri, apa yang dia nak, apa yang dia ingin suarakan, apa yang dia ingin zahirkan jadi album ini adalah keseluruhan manifestasi untuk tahun 2020,".

Sebanyak 11 lagu dimuatkan dalam album ini, yang mana sembilan daripadanya telah dilancarkan sebagai single iaitu "Anta Permana", "Kasihku Selamanya", "Terang", "7 Nasihat", "Basyirah", "Aku Bidadari Syurgamu", "Siapa Tak Mahu", "Kuasa Cintamu" dan "Takhta Dunia". Album ini turut memuatkan lagu "Teratai Menjelma" nyanyian asal Allahyarham Datuk Sudirman Haji Arshad. Antara tenaga kerja album ini ialah Aubrey Suwito, Omar K, Hael Husaini, Ezra Kong, Pown Hasril, Melly Goeslaw, Hafiz Hamidun, Ippo Hafiz, John Jeevasingham, Ryan Kyoto, Kmy Kmo dan ramai lagi.

Album ini mengambil masa selama setengah tahun untuk disiapkan. Dalam temuramah bersama Harian Metro, Siti berkata: "Album penuh ini adalah azam dan kelangsungan untuk saya meneruskannya kerana inilah kepuasan seorang penyanyi. Alhamdulillah, syarikat saya, Siti Nurhaliza Productions bekerjasama sekali lagi dengan Universal Music Malaysia untuk menerbitkan album baharu,".

Salah satu lagu dalam ManifestaSITI2020, "Kuasa Cintamu" ciptaan Melly Goeslaw yang memiliki sentuhan peribadi untuk anak perempuannya, Siti Aafiyah Khalid. Dalam lagu itu, beliau meluahkan segala perasaan dan emosi sepanjang penantiannya untuk menantikan kehadiran Aafiyah. Ippo Hafiz menyumbangkan lagu ciptaanya, "Aku Bidadari Syurgamu" dalam album ini, beliau berkata: "Siapa tak pernah tertawan mendengar lenggok lantunan Siti. Saya sudah lama menyimpan hasrat mencipta lagu untuk beliau. Ia akhirnya jadi kenyataan biarpun hampir 10 tahun menunggu". Ia menjadi runut bunyi drama 7 Hari Mencintaiku 2.

Senarai runut

Karya seni
Kulit album ManifestaSITI2020 memperlihatkan Siti Nurhaliza menggayakan busana berwarna mustard dan berlatar belakangkan bangunan di ibukota melambangkan kebebasan. Berbeza dengan album terdahulu, Siti memilih untuk membuat penggambaran di luar studio kerana beliau mahukan sesuatu yang kelihatan bebas. Beliau menyifatkan kulit album ini lebih berkonsepkan gaya hidup.

Keluaran dan promosi
Sebelum keluaran rasmi, ManifestaSITI2020 telah habis dijual sebanyak 2,000 unit sehari selepas pra-tempahan dibuka. Jumlah itu ialah untuk tempahan bagi keluaran pertama dan untuk keluaran kedua akan dibuka. Menurut Siti: "Kami juga yakin dengan adanya Affiliate SNP atau ejen SNP yang menjual album ini, angka jualan akan bertambah dari semasa ke semasa kerana pembelian pra-tempahan juga memberangsangkan,".

ManifestaSITI2020 pada asalnya dijadualkan untuk keluaran pada April 2020, sempena ulang tahun ke-25 kerjaya muzik Siti namun ditangguhkan kerana pelaksanaan Perintah Kawalan Pergerakan (PKP) berikutan pandemik COVID-19. Album ini dilancarkan secara rasmi pada 3 Julai 2020 di The Sphere, Bangsar South, Bangsar, Kuala Lumpur. Pada majlis pelancaran album terbarunya, Siti turut mengumumkan bahawa muzik video "7 Nasihat", duet bersama Kmy Kmo dan Luca Sickta akan dilancarkan di saluran YouTube rasmi beliau pada 7 Julai 2020 jam 7.07 malam. 

Bagi mempromosikan album ini, sebuah konsert interaktif dikenali sebagai Manifestival Siti Nurhaliza x HotKool diadakan secara maya pada 21 Ogos 2020.

Sehingga Oktober 2020, ManifestaSITI2020 telah terjual sebanyak 5,000 unit dan telah menerima pensijilan Emas.

Menulis untuk Malaysiakini, Hania Rafei menyifatkan ManifestaSITI2020 "hadir sebagai naskhah fizikal dan digital yang penulis anggap relevan walaupun industri muzik dan cetak sekarang ini turun naik".

Tenaga kerja
Kredit diperoleh dari sisipan buku kecil album ManifestaSITI2020.
 Siti Nurhaliza - vokal, penulis lirik, penerbit eksekutif
 Kenny Ong - penerbit eksekutif
 Aubrey Suwito - penerbit, pengurus projek
 Omar K - komposer, penulis lirik, penerbit
 Ippo Hafiz - komposer, penulis lirik, penerbit
 Genervie Kam - komposer, penulis lirik, penerbit
 Kmy Kmo - komposer, penulis lirik, penerbit
 Luca Sickta - komposer, penulis lirik, penerbit
 Ryan Kyoto - komposer, penulis lirik, penerbit
 Pown Hasril - komposer, penulis lirik, penerbit
 Hafiz Hamidun - komposer, penulis lirik, penerbit
 Ezra Kong - komposer, penulis lirik, penerbit
 John Jeevasingham - komposer, penulis lirik, penerbit
 Ikhwan Fatanna - komposer, penulis lirik 
 Melly Goeslaw - komposer, penulis lirik
 Raja Kobat - komposer, penulis lirik 
 Hael Husaini - komposer, penulis lirik
 Shah Shamsiri - penulis lirik
 Ahmad Fedtri Yahya - penulis lirik
 Siti Rosmizah Semail - penulis lirik
 Bryan Wong - unit promosi (Universal Music)
 Tiffany Haruka Teh - unit promosi (Universal Music)
 Tee Tze Mien - unit promosi (Universal Music)
 Phoebe Heng - unit promosi (Universal Music)
 Nicholas Han - unit promosi (Universal Music)
 Minni Gan - unit promosi (Universal Music)
 Emily Fong - unit promosi (Universal Music)
 Rozi Abdul Razak - penulis lirik, urusan A&R, unit promosi (SNP)
 Aisyah Wong Mei Chen - urusan A&R, unit promosi
 Siti Fairuz Ibrahim - unit promosi (SNP)
 Saida - unit promosi (SNP)
 Aiman - unit promosi (SNP)
 Alud - unit promosi (SNP)
 Rauna Jud @ UrbanAd Sdn. Bhd. - Konsep kulit album, rekasenik rekabentuk
 Epie Temerloh - solekan
 Bustamam Mokhtar - fotografi
 Shanell Harun - busana
 Farah Diana - penata gaya
 Galeri Ariani - tudung

Pensijilan

Sejarah keluaran

Rujukan

Pautan luar
 ManifestaSITI2020 di Discogs
 ManifestaSITI2020 di AllMusic

Album 2020
Album Malaysia tahun 2020
Album Siti Nurhaliza